Incendiu la un spital Covid din India: 18 oameni au murit. Țara a înregistrat peste 400.000 de cazuri în ultimele 24 de ore.
Un spital Covid din India a luat foc, iar 18 oameni au murit. Incendiul a fost declanșat de o scurgere a unei butelii de oxigen. India a raportat 401.993 de cazuri în ultimele 24 de ore.
Covidul ucide și indirect, prin suprasolicitarea sistemelor sanitare. În India, 18 oameni au murit, în urma unui incendiu la un spital Covid.Flăcările au pornit în miez de noapte. Pompierii și ceilalți angajați ai spitalului au reușit să salveze 31 de oameni din flăcări și fum."În jurul orei 00.45, din cauza unei scurgeri la o butelie de oxigen la secția ATI, un incendiu a izbucnit brusc. La acel moment, în secție erau 12 pacienți și câteva asistente“, a declarat Dushyant Patel, reprezentant al guvernului local.Peste 400.000 de infectări în ultimele 24 de ore, în IndiaSituația din India este mai mult decât dramatică. Ultima zi a adus un bilanț de peste 400.000 de infectați, iar spitalele nu mai fac față de săptămâni bune.În luna mai, experții medicali ai țării au avertizat că noua tulpină este mult mai periculoasă decât altele, dar guvernul a refuzat să impună restricții noi.